Zoot Sims

John Haley «Zoot» Sims (29. lokakuuta 1925 Inglewood, Kalifornia, Yhdysvallat – 23. maaliskuuta 1985 New York, New York, Yhdysvallat) oli yhdysvaltalainen jazz-saksofonisti, joka tunnettiin aikanaan eräänä maailman parhaista alallaan.

John Haley Sims kasvoi vaudeville-kiertueilta elantonsa saaneessa Simsin perheessä. Hänen veljensä Ray Sims tuli tunnetuksi pasunistina. Sims liittyi Benny Goodmanin orkesteriin 1940-luvulla ja soitti myös Artie Shawin ja Stan Kentonin kanssa, ennen kuin hän liittyi Yhdysvaltain armeijaan (1944-46). Asepalveluksen jälkeen hän tuli tunnetuksi yhtenä Woody Hermanin yhtyeen "neljästä veljeksestä" yhdessä Stan Getzin, Herb Stewardin ja Serge Chaloffin kanssa. 

Sims levytti yli 50 sooloalbumia. Hän myös säesti Joe Turneria ja Jimmy Rushingia sekä levytti yhdessä lukuisten big bandien, kuten Count Basien kanssa.

Lähteet

Yhdysvaltalaiset jazzsaksofonistit
Vuonna 1925 syntyneet
Vuonna 1985 kuolleet